અને હા, જમો ત્યારે શાંત ચિત્તે જમો. ટીવી જોવાનું અને તેમાંય તણાવ ઉત્પન્ન કરનારા સમાચારો કે ટીવી સિરિયલો તો ન જ જુઓ. હલકીફૂલકી કૉમેડી સિરિયલો જરૂર જોઈ શકાય. તોય, બને તો ટીવી જોવાનું ટાળો. પરિવાર સાથે વાતો કરતાં કરતાં ભોજન લો. ચાવીચાવીને ખાવ. ઘણા પોતાના ભોજન માટે ખૂબ જ ઓછો સમય કાઢે છે. બીજા બધાં કામો જેમ કે મોબાઇલમાં ઢગલો મેસેજ જોવા અને ફૉરવર્ડ કરવા, લોકો સાથે વાત કરવી, ઑફિસનાં કામો વગેરે માટે તો તેમની પાસે સમય હોય છે પરંતુ ભોજન કરવા માટે પૂરતો સમય ફાળવતા નથી. હડકવડક જમી લે છે. થાળી પર બેઠા નથી ને ઊભા થયા નથી. આવી ઉતાવળ શા માટે?